**Referat fra FaU møte ved Å barneskole**

Tid: Tirsdag 19. november 2024 kl. 17.00-18.30

Sted: Personalrommet på Å barneskole

Tilstede: Anette Bjørnelid (4. klasse) – leder

 Aleksander Limmesand (3. klasse) – nestleder

 Jarle Gjertsen (SFO)

 Tonje Eiesland (1. klasse)

Michelle A. Gomez Pratt (2. klasse) – vararepresentant

David Hellås (6. klasse) – vararepresentant

Barbro Hauge (7. klasse)

Camilla Hagen Egeland (5. klasse) – referent

Bjørn Hunt (rektor) – deltok kun under sak 1 og 2

\*\*\*

**Sak 1 - kort presentasjonsrunde av FAU**

Alle gav en kort presentasjon av seg selv og hvilket klassetrinn de er representant for.

**Sak 2 - Informasjon fra rektor Bjørn Hunt om skolens juleavslutning**

Skolen inviterer elever, foreldre og søsken til juleavslutning onsdag 18. desember 2024 på ettermiddagen/kvelden. Skolen har leid misjonskirken og må betale en leie for lokalet. Skolen ønsker å se på om det er mulig å få inn en form for økonomisk bidrag til å dekke leien.

Skolen har behov for hjelp til å rigge til før juleavslutningen, noen parkeringsvakter, noen til å styre lys/lyd og noen til å rydde etterpå, og spør om FaU kan hjelpe med å finne noen foreldre som kan bidra med dette sammen med noen av skolens ansatte.

Det har kommet spørsmål fra lærer om FaU kan bidra med å skaffe lyslenker på batteri til alle klasserommene pluss bibliotek, for å pynte opp til jul.

Skolen spør om FaU kan høre med klassekontaktene om hjelp til å spørre en eller flere foreldre i hver klasse til å lage nok boller til hele klassen, til Luciadagen fredag 13. desember 2024. Bollene leveres på skolen på morgenen 13. desember 2024.

**Sak 3 – Stiftelsesdokumenter - vedtekter - økonomi.**

Fjorårets FaU-styre ble ikke registrert i Brønnøysundregisteret og det tidligere styret står fortsatt registrert i Brønnøysundregisteret. Endring av nytt styre i Brønnøysundsregistrert vil bli fulgt opp til neste FaU-møte. Det ble besluttet at kun leder, nestleder og sekretær registreres i Brønnøysundregisteret for å gjøre det lettere.

Nåværende FaU har ikke fått tilgang til FaUs bankkonto, men tidligere leder av FaU har opplyst at det står kr 5 670,- på bankkontoen. Det vil bli fulgt opp at nåværende FaU får tilgang til den aktuelle bankkontoen.

**Sak 4 – spørsmål om stiftelse av grendelag**

Jarle Gjertsen (SFO) informerte om mulighet for å opprette et grendelag i regi av FaU og fordelene med dette. Formålet med å stifte et grendelag er å kunne søke støtte fra ulike organisasjoner / bedrifter som deler ut gaver/støtte. Det vil kunne være større muligheter for å få innvilget støtte/gaver dersom man er organisert som et grendelag, i motsetning til dersom FaU søker. Dersom et grendelag mottar støtte, vil man ha mulighet til å bruke midlene til å ruste opp uteområdet på skolen som vil komme både elevene og nærområdet til gode.

Det ble diskutert om det skal stiftes et grendelag, som eget rettssubjekt med eget organisasjonsnummer. Dette vil i så fall være separat fra FaU, som har eget organisasjonsnummer. Det var enighet om at det er behov for å ha et eget organisasjonsnummer for FaU og et eget organisasjonsnummer for et ev. grendelag. Det er ikke gitt at alle som deltar i FaU har lyst å påta seg et større ansvar som et grendelag vil kunne innebære. Anette Bjørnelid og Jarle Gjertsen sa seg villig til å ev. gå inn i styre i et slikt grendelag og de vil se nærmere på dette til neste FaU møte.

Anette Bjørnelid vil spørre i Skolerådet om det er noen tiltak som elevrådet har ønsker om, for å få innspill til konkrete tiltak som et ev. grendelag kan søke støtte om.

**Sak 5 - trafikkplan**

Det er foreslått en endring i trafikkplanen knyttet til at foreldre som skal levere førsteklassinger det første halve skoleåret, skal kunne kjøre inn i hjertesonen for å parkere og følge barnet til skolen. Det var enighet i FaU om at den foreslåtte endringen bør gjøres.

Det ble også foreslått å se nærmere på trafikkplanen til våren, utover de

foreslåtte endringene.

**Sak 6 - eventuelt**

FaU vil høre i de ulike klassene om det er en forelder fra hver klasse som kan bidra praktisk til skolens juleavslutning, ref. sak 2. Anette Bjørnelid vil oversende navnene til rektor så snart dette er klart.

Den enkelte FaU-representant gir beskjed til klassekontakten om å spørre foreldrene om å lage boller til Luciadagen 13. desember, ref. sak 2.

FaU har på nåværende tidspunkt ikke mulighet til å bidra med å skaffe lyslenker til klasserommene / bibliotek, ref. sak 2 og 3. FaU oppfordrer skolen til å spørre i hver klasse om noen har noe å bidra med (gjenbruk), ev. at elevene selv lager noe julepynt som klasserommene kan dekoreres med.

Det er FaUs syn at skolens juleavslutning bør være gratis for alle, av hensyn til at alle skal ha mulighet til å delta, ref. sak 2. De foreldrene som ønsker kan ev. bidra med midler til å dekke leien som skolen har i forbindelse med juleavslutningen.

Det var enighet om at den enkelte FaU-representant bør dele referatene fra FaU-møtene i de ulike kommunikasjonskanalene om mulig. Referatene skal også legges ut på skolens side, men dette er ikke alltid oppdatert.

Det var enighet om den enkelte FaU-representant i forkant av FaU-møtene bør oppfordre foreldrene til å komme med innspill til saker.